
Beshtar  Awaam  Ki  Zubaano  Par  Ye  Waqiya 
Mash'hoor  Hai  Ke  Ek  Martaba  Hazrat  Bilal 
Radiallaho  Ta'ala  Anho  Ko  Azaan  Dene  Se  Roka 

Gaya  To  Suraj  Hi  Nahin  Nikla _ Kayi 

Muqarrireen  Is  Waqiye  Ko  Kaafi  Masala  Laga  Kar 
Bayaan  Karte  Hain  Aur  Batate  Hain  Ke  Hazrat 
Bilal  Radiallaho  Ta'ala  Anho  Ki  Zubaan  Mein 
Luknat  Thi  (Yaani  Aap  Sahih  Se  Bol  Nahin  Paate 
The)  Aur  Isi  Wajah  Se  Aap  Azaan  Mein  "Sheen" 

Ko  "Seen"  Padhte  The _ Is  Par  Yahudiyo  Ne 

Taana  Diya  Ke  Musalmano  Ne  Aisa  Moazzin  Rakha 

Hai  Jo  Sahih  Se  "Sheen"  Bhi  Nahin  Keh  Paata _ 

Jab  Sahaba  -e-  Kiraam  Ko  lski  Khabar  Huyi  To 
Unhone  Rasoolullah  Se  Shikayat  Ki  Aur  Dusra 
Moazzin  Rakhne  Ki  Darkhwast  Ki 

Huzoor  -e-  Akram  Ne  Dusre  Shakhs  Ko  Moazzin 
Muqarrar  Farma  Diya  Aur  Agle  Din  Jab  Us 
Moazzin  Ne  Fajar  Ki  Azaan  Di  To  Suraj  Hi  Nahin 

Nikla  Aur  Subah  Nahin  Huyi! _ Jab  Subah 

Nahin  Huyi  To  Sab  Pareshan  Hone  Lage _ Hazrat 

Umar  Faruque  Radiallaho  Ta'ala  Anho  Huzoor  ^ 

Ki  Bargaah  Mein  Haazir  Huye  Aur  Arz  Karne  Lage 
Ke  Ya  Rasoolallah  ^  Bistar  Par  Karwat  Badal 
Badal  KarThak  Gaya  Hoon  Lekin  Subah  Nahin  Ho 

Rahi  Hai!  Aakhir  Ye  Maajra  Kya  Hai? _ Ye 

Guftagu  Chal  Hi  Rahi  Thi  Ke  Hazrat  Jibrayeel 
Alaihissalam  Tashreef  Le  Aate  Hain  Aur  Huzoor 
Se  Arz  Karte  Hain  Ke  Jab  Tak  Hazrat  Bilal  ^ 
Radiallaho  Ta'ala  Anho  Azaan  Nahin  Denge  Tab 
Tak  Subah  Nahin  Ho  Sakti  Aur  Hazrat  Bilal  Ki 

"Seen"  Allah  Ta'ala  Ke  Nazdeek  "Sheen"  Hai _ 

Phir  Hazrat  Bilal  Radiallaho  Ta'ala  Anho  Ne 
Azaan  Di  To  Subah  Huyi 


IS  RIWAYAT  KI  HAQEEQAT 


Ye  Riwayat  Mauzu  Wa  Mangadhat  Hai  Jaisa  Ke 
Allama  Abul  Ahmad,  Muhammad  Ali  Raza  Qadri 
Ashrafi  Hafizahullah  Likhte  Hain  Ke  Allama 
Ibne  Kaseer  Farmate  Hain  Ke  Is  Riwayat  Ki  Koi 
Asal  Nahin  Hai  (5443j  <i39j  <5b  <^1) 

Allama  Sakhawi  Rahimahullah  Allama  Jamaluddin 
Muzi  Ke  Hawale  Se  Likhte  Hain  Ke  Ye  Riwayat 
Awaam  Ki  Zubaano  Par  To  Mash'hoor  Hai  Lekin 
Humne  Ise  Kisi  Kitab  Mein  Nahin  Paaya 

(22  <120j" 

Allama  Sakhawi  Mazeed  Likhte  Hain  Ke  Allama 
Ibne  Kaseer  Kehte  Hain  Ke  Is  Riwayat  Ki  Koi 
Asal  Nahin  (582x255</<^>^0 

Allama  Abdul  Wahhab  Sharani  Rahimahullah  Ne 
Bhi  Is  Riwayat  Ke  Baare  Mein  Likha  Hai  Ke 
Iski  Koi  Asal  Nahin  Hai  (9i5xi 

Aap  Rahimahullah  Mazeed  Likhte  Hain  Ke  Allama 
Ibne  Kaseer  Kehte  Hain  Ke  Iski  Koi  Asal  Nahin 

(1378;<1 861/  ty) 

Imam  Mulla  Ali  Qaari  Rahimahullah  Ne  Bhi  Is 
Riwayat  Ko  Mauzu  Qarar  Diya  Hai 

(524  <257x^/l 

Allama  Badruddin  Zarkashi  Rahimahullah  Ne 
Allama  Jamaluddin  Muzi  Aur  Shaykh  Burhanuddin 
Sefaqasi  Ka  Qaul  Naqal  Kiya  Hai  Ke  Ye  Mash'hoor 
To  Hai  Lekin  Kitabo  Mein  Aisa  Kuchh  Bhi  Nahin 

Hai  (208  <201 J1  j  ijf1 1 6^0 

Allama  Ibne  Mubrad  Muqaddasi  Ne  Bhi  Allama 
Jamaluddin  Muzi  Ke  Hawale  Se  Likha  Ke  Kitabo 
Mein  Iska  Wujood  Nahin  Hai 

(554xl09t/ 

Allama  Ismayeel  Bin  Muhammad  Ajlooni  Ne 
Mulla  Ali  Qaari,  Imam  Suyooti  Aur  Allama 
Jamaluddin  Muzi  Ke  Hawale  Se  Likha  Hai  Ke 
lski  Koi  Asal  Nahin  (694j'203J -lb-h 

Allama  Ajlooni  Mazeed  Likhte  Hain  Ke  Ibne 
Kaseer  Kehte  Hain  Ke  Is  Riwayat  Ki  Koi  Asal 
Nahin  (i518j4h</4") 

Is  Riwayat  Ko  Aur  Bhi  Kayi  Kitabo  Mein 
Tanqeed  Ka  Nishana  Banaya  Gaya  Hai 

-ji  :d£3) 

jjJi  «/> 

(sj>  lX I 

Shaarahe  Bukhari,  Hazrat  Allama  Mufti 
Shariful  Haque  Amjadi  Alaihi  Rehma  Likhte 
Hain  Ke  Tamam  Muhaddiseen  Ka  Is  Par  lttefaq 
Hai  Ke  Ye  Riwayat  Mauzu  Mangadhat  Aur  Bilkul 
Jhoot  Hai  (381/  <2 b  b^  d>&  -/0 

Behrul  Uloom,  Hazrat  Allama  Mufti  Abdul  Mannan 
Aazmi  Rahimahullah  Likhte  Hain  Ke  Hazrat  Bilal 
Radiallaho  Ta'ala  Anho  Ko  Azaan  Se  Mazool  Karne 
Ka  Zikr  Hum  Ko  Nahin  Mila  Balki  "Ayeni"  Mein 
Hai  Ke  Hazrat  Bilal  Radiallaho  Ta'ala  Anho 
Safar  Aur  Hazar  Har  Do  Haal  Mein  Azaan  Diya 
Karte  The  ( 1 09  j"  <  1  b  /■  y^O 

Fatawa  Markaze  Tarbiyat  -e-  Ifta  Mein  Hai  Ke 
Ye  Riwayat  Mauzu  Wa  Mangadhat  Hai 

(647c/  ‘2b  ‘fr  cjsy  '/ /  (iiU* : \J$\) 


HAZRAT  BILAL  KI  FASAHAT 


Is  Waqiye  Mein  Jo  Bayaan  Kiya  Gaya  Hai  Ke 
Hazrat  Bilal  Radiallaho  Ta'ala  Anho  Ki  Zubaan 
Mein  Luknat  Thi,  Ye  Kisi  Bhi  Tarah  Qabil  -e- 
Qabool  Nahin  Kyunki  Humare  Paas  Kayi  Dalail 
Hain  Jisse  Hazrat  Bilal  Radiallaho  Ta'ala  Ki 
Fasahat  Saabit  Hoti  Hai _ Chunanche, 

Nabiye  Kareem  Ne  Abdullah  Bin  Zaid  Ansari 
Se  Irshad  Farmaya  Ke  Bilal  Tumse  Zyada  Saaf 
Aur  Unchi  Awaaz  Waala  Hai 

j  - 1 835;  <733l/  <  lb  ‘(/A  >  - 1 89;  <69i/  <tfi ./l  : /i) 

<283(/  <lb  <  Jl/l  / <  -612J  <2b  <rWjisl>  -2006;  <798 \J  <  1  b  ‘ty 
<532(/ <c 6592;  <43(/ <4 b  ‘SI  fll  ^  > -20948; 

-706;  <  1 22  J  HI  >  -499;  <  1 1 1 J  </>h  till  >  ~ 1 679; 

J  - 1 1 87;  <286(/  <  1  b  ‘  J;  M >  -373;  ■  1  &  c P  5  > 

(JiF  Ju  JiA  r  :241(/  < lb  ‘i/VcO 

Is  Riwayat  Se  Saabit  Hota  Hai  Ke  Hazrat  Bilal 
Radiallaho  Ta'ala  Faseehul  Lisaan  The  Aur 
Isiliye  Huzoor  Pf  Ne  Aapko  Azaan  Dene  Ka  Hukm 

Irshad  Farmaya  Aur  Ye  Jo  Kaha  Jaata  Hai  Ke 
Aap  Ki  Zubaan  Mein  Luknat  Thi,  Ye  Mahaz 
Mangadhat  Baat  Hai 

Imam  Sakhawi  Rahimahullah  Likhte  Hain  Ke 
Hazrat  Bilal  Radiallaho  Ta'ala  Anho  Ki 
Faseehul  Lisaani  Ko  Aksar  Ahle  llm  Hazraat  Ne 
Bayaan  Kiya  Hai  (255</  <±J\ 

Allama  Hafiz  Ibne  Kaseer  Likhte  Hain  Ke 
Hazrat  Bilal  Radiallaho  Ta'ala  Anho  Faseehul 
Lisaan  The 

Allama  Saalahi  Damishqi  Ne  Bhi  Hazrat  Bilal 
Radiallaho  Ta'ala  Ki  Fasahat  Ka  Zikr  Kiya  Hai 

(4 1 5(/  <  1 1  b  dV1  ) 

Allama  Ajlooni  Ne  Bhi  Aapki  Faseehul  Lisaani 
Ka  Zikr  Kiya  Hai 

Mazkoora  Dalail  Se  Ye  Baat  Bilkul  Waazeh 
Ho  Jaati  Hai  Ke  Hazrat  Bilal  Radiallaho 

Ta'ala  Anho  Ki  Awaaz  Bahut  Pyaari  Thi _ 

Agar  Aapki  Zubaan  Mein  Luknat  Hoti  To 
Nabiye  Kareem  ^  Aapko  Azaan  Dene  Ka  Hukm 

Irshad  Na  Farmate _ Ek  Hadees  Mein 

Huzoor  $§§  Ka  Irshad  -e-  Paak  Hai  Ke  Azaan 

Miyana  Rawi  Aur  Sahulat  Ke  Saath  Padhne 
Ka  Naam  Hai  Chunanche  Agar  Tumhari  Azaan 
Mein  Ye  Dono  Baatein  Nahin  To  Turn  Azaan 
Na  Do 

-88c/'  ‘86  o \>Jl)  tjjjl  >  -166c/  ‘56  ‘<£$1 
(6^9  cA  i  -20948;  <283i/  <76  ‘  JlA  /"i j 

Yahan  Aap  Dekhein  Ke  Huzoor  -e-  Akram  Pf 
Khud  Irshad  Farma  Rahe  Hain  Ke  Azaan  Dene 
Waale  Ko  Kaisa  Hona  Chahiye  Aur  Agar  Us 
Mein  Ye  Baatein  Na  Ho  To  Wo  Azaan  Na  De  Aur 
Imam  Badruddin  Ayeni  Farmate  Hain  Ke  Ye 
Hadees  Uske  Liye  Hai  Jiske  Lehje  Mein 

Fasahat  Na  Ho _ Jab  Khud  Mere  Aaqa  P?  Ye 

Hukm  De  Rahe  Hain  To  Kaise  Mumkin  Hai  Ke 
Aap  Pi  Ek  Aise  Shakhs  Ko  Azaan  Dene  Ka  Hukm 
Dein  Jis  Ki  Zubaan  Mein  Luknat  Ho  Lihaza 
Manna  Padega  Ke  Hazrat  Bilal  Radiallaho 
Ta'ala  Anho  Ki  Zubaan  Mein  Luknat  Nahin  Thi 

SURAJ  NA  NIKALNE  WAALI BAAT  PAR  KUCHH ISHKALAAT 

Is  Riwayat  Mein  Jo  Bayaan  Kiya  Gaya  Hai  Ke 
Jab  Hazrat  Bilal  Radiallaho  Ta'ala  Anho  Ne 
Azaan  Nahin  Di  To  Suraj  Nahin  Nikla,  Is  Par 
Kuchh  Ishkalaat  Paida  Hote  Hain  Maslan, 

(1)  Ye  Baat  Bhi  Sach  Hai  Ke  Hazrat  Bilal 
Radiallaho  Ta'ala  Anho  Akele  Aise  Shakhs 

Nahin  The  Jo  Huzoor  Ke  Daur  Mein  Azaan  Diya 

Karte  The _ Huzoor  Alaihissalam  Ne  Masjid 

-e-  Nabawi  Mein  Mein  Hazrat  Bilal  Radiallaho 
Ta'ala  Anho  Ke  llawa  Hazrat  lbne  Umme  Maktoob 
Radiallaho  Ta'ala  Anho  Ko  Bhi  Azaan  Dene  Ke 
Liye  Muqarrar  Farmaya  Tha  Aur  Ye  Nabeena 

Sahabi  The _ Yahan  Ek  Baat  Qabil  -e-  Ghaur 

Hai  Ke  Agar  Allah  Ta'ala  Aur  Uske  Rasool  Ko 
Ye  Baat  Napasand  Thi  Ke  Hazrat  Bilal 
Radiallaho  Ta'ala  Anho  Ke  llawa  Koi  Aur  Azaan 
De  To  Phir  Dusre  Shakhs  Ko  Moazzin  Muqarrar 
Karne  Ka  Kya  Matlab  Hai? 

(2)  Azaan  Aur  Iqamat  Mein  Kabhi  Kabhi  Aisa 

Bhi  Hota  Tha  Ke  Hazrat  Bilal  Radiallaho 

Ta'ala  Anho  Azaan  Diya  Karte  Aur  Hazrat  lbne 

Umme  Maktoob  Iqamat  Kaha  Karte  To  Kabhi  Iske 

Bar  Aks  Hazrat  lbne  Umme  Maktoob  Azaan  Diya 

Karte  Aur  Hazrat  Bilal  Iqamat  Keh  Diya  Karte 

(423 (/  ‘2b  c/J  ^  >  -245l/  *  1  b  (31  e*1 

*  ♦ 

Ab  Humein  Koi  Ye  Bataye  Ke  Jab  Hazrat  Bilal 
Azaan  Dete  The  Tab  To  Theek  Magar  Jab  Hazrat 
lbne  Umme  Maktoob  Azaan  Dete  The  To  Suraj 
Kaise  Nikal  Jaata  Tha? 

(3)  Ghazwa  -e-  Khaibar  Se  Wapsi  Par  Aisa  Bhi 
Hua  Ke  Raat  Ke  Waqt  Ek  Jagah  Padaao  Daala  Gaya 
Aur  Huzoor  ^  Ne  Hazrat  Bilal  Ko  Hukm  Diya  Ke 
Jaagte  Rehna  Magar  Thakawat  Ki  Wajah  Se  Hazrat 
Bilal  Radiallaho  Ta'ala  Anho  Ki  Bhi  Aankh  Lag 

Gayi  Hatta  Ke  Suraj  Nikal  Aaya _ Jab  Suraj 

Nikal  Aaya  To  Sabse  Pehle  Huzoor  ^  Ki  Aankh 
Mubarak  Khuli  Aur  Phir  Dusre  Maqam  Par  Qaza 
Ada  Ki  Gayi 

-90c/  <8 b  ol >-\560j  <275c/  ^  0  :/0 
-( cM)  >  ~}>b  y.i  >  at  > 

(>  o/l  tf.  )  -jrs  liT.I  oUj’  )  (Jl  ^  lb  ) 

Ab  Ye  Samajh  Se  Pare  Hai  Ke  Us  Din  Suraj  Kaise 
Nikal  Aaya  Halanki  Hazrat  Bilal  Radiallaho 
Ta'ala  Anho  Ne  Us  Din  Azaan  Hi  Nahin  Di 

(4)  Jab  Huzoor  -e-  Akram  ^  Ka  Wisal  Ho  Gaya  To 
Hazrat  Bilal  Radiallaho  Ta'ala  Anho  Azaan  Aur 
Madina  Dono  Ko  Chhod  Kar  Mulke  Shaam  Chale 

Gaye _ Ab  Ye  Bhi  Koi  Bataye  Ke  Un  Dino  Mein 

Suraj  Kaise  Nikal  Aaya? 

(5)  Aaj  Jab  Hazrat  Bilal  Radiallaho  Ta'ala  Anho 
Azaan  Nahin  Dete  To  Suraj  Kaise  Nikal  Aata  Hai? 

Mazkoora  Dalail  Aur  Ishkalaat  Ki  Raushni 
Mein  Ye  Baat  Suraj  Ki  Tarah  Raushan  Ho  Gayi 
Ke  Hazrat  Bilal  Radiallaho  Ta'ala  Anho  Ki 
Taraf  Mansoob  Ye  Waqiya  Be  Asal  Aur 
Mangadhat  Hai 

Humein  Chahiye  Ke  Aisi  Riwayaat  Ko  Bayaan 

Na  Karein  Aur  Dusro  Ki  Bhi  Islah  Karein _ 

Maujuda  Daur  Mein  To  Tehqeeq  Ka  Naam  Hi 

Uth'ta  Hua  Nazar  Aa  Raha  Hai _ Muqarrireen 

Ne  To  Ise  Mitti  Mein  Milane  Ki  Koi  Kasar 

Nahin  Chhodi _ Hum  Shukr  Ada  Karte  Hain  Un 

Tamam  Ulma  -e-  Ahle  Sunnat  Ka  Jinhone  Is 
Daur  Mein  Bhi  Tehqeeq  Ka  Daaman  Nahin 
Chhoda  Agarche  lski  Wajah  Se  Unhein  Kayi 
Musibato  Aur  Kayi  Logon  Ki  Mukhalifat  Ka 

Saamna  Kama  Pada _ Allah  Ta'ala  Hum 

Gunahgaro  Ke  Upar  Ghuyoor  Ulma  -e-  Ahle 
Sunnat  Ka  Aasman  Qaayim  Rakhe  (Aamin) 


Abde  Mustafa 

Muhammad  Sabir  Ismayeeli  Qadri  Razvi 

Our  Other  Pamphlets 

Bahaar  -e-  Tehreer  (5  Parts) 

(Ilmi,  Tehqeeqi  Aur  Islahi  Tehreero  Ka  Majmua) 
Hazrate  Bilal  Ke  Islam  Laane  Ka  Waqiya 
Gaana  Bajana  Band  Karo 

Ghaire  Sahaba  Mein  Radiallaho  Ta'ala  Anho  Ka  Istemal 
Hazrate  Bilal  Ka  Rang  Kaala  Nahin  Tha 
Furooyi  Ikhtelafaat  Rahmat  Hain 
Hazrate  Owais  Qarni  Ke  Daant 
Karbala  Se  Mutalliq  Kuchh  Jhoote  Waqiyaat 
More  Pamphlets  Coming  Soon 


